KTB คว้า 5 รางวัลจากเวทีใหญ่
KTB คว้า 5 รางวัลจากเวทีใหญ่
21 ต.ค. 2563

ธนาคารกรุงไทย จำกัด (มหาชน) หรือ KTB ได้รับ 2 รางวัล สุดยอดผู้นำและองค์กรที่บริหารจัดการและตอบสนองสถานการณ์ COVID-19 ได้อย่างดีเยี่ยม ในภูมิภาคเอเชียแปซิฟิก ตะวันออกกลางและแอฟริกาจาก The Asian Banker  นิตยสารชั้นนำด้านการเงินการธนาคารในภูมิภาคเอเชีย ได้แก่  The Asian Banker Leadership Achievement Award for The Best Managed Bank during COVID-19 in Thailand และ รางวัล The Asian Banker Leadership Achievement Award for The Best CEO Response to COVID-19 in Thailand
นอกจากนี้ สมาคมการจัดการธุรกิจแห่งประเทศไทย (TMA) มอบรางวัล Thailand Digital Excellence Awards 2020 สาขา Thai Digital Champion for Tech Innovation &amp; AI จากการสร้าง Krungthai Innovation Lab เป็นศูนย์นวัตกรรมและเทคโนโลยีชั้นสูง เพื่อวางรากฐานบริการทางการเงินรูปแบบใหม่ อันเป็นจุดเริ่มต้นของการทำงานร่วมกันทุกภาคส่วนทุกมิติ โดยธนาคารเป็นผู้นำดิจิทัลแพลตฟอร์มและเทคโนโลยียืนยันตัวตน (e-KYC) มาใช้กับโครงการภาครัฐ เช่น VAT Refund for Tourist ชิมช้อปใช้ เราเที่ยวด้วยกัน
อีกทั้ง LINE ประเทศไทยมอบ 2 รางวัล ได้แก่ Krungthai Connext รับรางวัล Best Official Account of the Year ด้วยบริการครบวงจร ทั้งการแจ้งเตือนความเคลื่อนไหวบัญชี Krungthai Travel Card และ G-Wallet บนแอปเป๋าตัง บริการ CHATBOT ตอบคำถามผลิตภัณฑ์และบริการ และโครงการภาครัฐ และ Krungthai Care ได้รับรางวัล Best Smart Channel in Finance &amp; Insurance จากการนำเสนอผลิตภัณฑ์และบริการได้ตรงกลุ่มเป้าหมาย